kardosdrur/scandi-wiki huggingface dataset:
Ertebølle

Ertebølle er en lille landsby i Himmerland. Landsbyen ligger i et naturområde på en pynt, som strækker sig ud i Limfjorden lidt syd for landsbyen Trend. Ertebølle ligger i Vesthimmerlands Kommune og tilhører Region Nordjylland.

Området er først og fremmest kendt som følge af udgravninger, som Nationalmuseet foretog i årene 1893-97. Det fremkom, at møddingen var menneskeskabt og bestod af affald ophobet gennem mere end 1.000 år. Derudover afslørede udgravningerne, at datidens mennesker har boet stort set lige ovenpå bunken af muslinge- og østersskaller. Dette resulterede i det nye begreb køkkenmødding, som herefter vandt indpas inden for den europæiske arkæologi. Samtidig blev den kultur, som bopladsen hidrørte fra, opkaldt efter Ertebølle og benævnt Ertebøllekulturen. Sorte Å lige vest for bopladsen er den sidste rest af stenalderhavet, som stod lige udenfor bopladsen. Bosættelsen og udgravningerne stammer fra den sidste del af jægerstenalderen, hvor området var beboet i perioden 5200 f.Kr.-4200 f.Kr. Indholdet af omkring 20 millioner/2.000 m³ østersskaller dominerer møddingen, men den indeholder også store mængder skaller fra hasselnødder, og rester efter vildt som kronhjort, vildsvin og rådyr; ligeså har man spist sæl, hvalkød, ål, torsk og fladfisk - og den nu uddøde gejrfugl.

Stenalderbopladsen ligger syd for Ertebølle i Meilgård nederskov, og lige nord for den høje molérklint, Ertebølle Hoved. Sorte Å lige vest for køkkenmøddingen er den sidste rest af stenalderhavet, der stod lige udenfor bopladsen, som den gang lå 5-7 m lavere.

Her er siden opført det eksperimenterende museum Stenaldercenter Ertebølle, som arbejder med en lang række aspekter inden for eksperimental arkæologi, der relaterer sig til den pågældende periode.

Noter

Eksterne henvisninger 
 www.stenaldercenter.dk – officiel website for Stenaldercentret i Ertebølle 
 museer.rudersdal.dk/FrontEnd.aspx?id=522 - website for Vedbækfundene 

Lokaliteter i Vesthimmerlands Kommune
Stenalder
Arkæologiske områder i Danmark
Danmarks historie
Køge Bugt

Køge Bugt er en bugt placeret ud for Østsjælland i et indhug mellem Avedøre i nord og halvøen Stevns i syd og med den gamle købstad Køge liggende centralt i bunden af bugten.

Langs bugten er der en række lange sandstrande og relativt gode fiskemuligheder. Specielt området nord for Køge, mod Jersie, Solrød Strand og ud for Ishøj er store dele af strækningen ud mod Køge Bugt forsynet med store strandområder, hvoraf flere af områderne er udbygget med kunstigt anlagte strandrevler. I den nordlige del af bugten udfor kysten ved Brøndby Strand, Vallensbæk og Ishøj er der anlagt en stor kunstig strand Køge Bugt Strandpark.

Bugtens samlede areal udgør 500 km2 og den har en middeldybde på omkring 10 meter. Dens knap så saltholdige vand med en saltprocent på kun omkring 1 procent betyder, at den har et noget anderledes havliv end i Kattegat.

Bugten er blandt andet kendt for  i 1427, der strakte sig hertil og hvor en unionsflåde vandt en knusende sejr over Hanseforbundet (med endelig fredsslutning ved Freden i Vordingborg (1435)) - Søslaget i Køge Bugt i 1677 og Søslaget i Køge Bugt (1710).

Bugt
Bugter i Danmark
Østersøen
Jade Jagger

Jade Sheena Jezebel Jagger (født den 21. oktober 1971 i Paris, Frankrig) er en engelsk model, og juveldesigner. Hun er det eneste barn i ægteskabet mellem Mick Jagger og Bianca Jagger. Jade er af engelsk / nicaraguansk afstamning.

Personligt liv 

Jade blev født på Belvedere Nursing Home i Paris, men opholdt sig i de første år af sit liv, sammen med sine forældre, i Londons fashionable Cheyne Walk. Efter sine forældres skilsmisse i 1980 flyttede Jade sammen med sin mor til Manhattan, hvor hun ofte blev passet af barnepiger. Jade gik på Spence School i Manhattan et par år, før hun blev sendt på pigekostskolen St. Marys i Calne, England. 

Da hun var 16 år blev hun smidt ud af St. Marys, efter hun havde sneget sig ud af skolen for at møde sin kæreste på det tidspunkt, Josh Astor. Et par år senere mødte hun Piers Jackson, da de to var på studerende i Cambridge, England. Hun og Piers giftede sig aldrig, men fik to døtre sammen, Assisi Lola Jackson (født 3. juli 1992) og Amba Isis Jackson (født 1996). Deres forhold varede i omkring otte år. Siden da har Jade været kædet sammen med blandt andre Ben Elliot, Euan McDonald, Daniel Macmillan, og Pharrell Williams. 

Jade er halvsøster til Karis Jagger (som Mick fik sammen med Marsha Hunt i 1970), Elizabeth Jagger (som Mick fik sammen med Jerry Hall i 1984), James Jagger (som Mick fik sammen med Hall i 1985), Georgia Jagger (Som Mick fik med Hall i 1992), Gabriel Jagger (som Mick fik med Hall i 1997), og Lucas Morad-Jagger (som Mick fik med Luciana Gimenez i 1999).

Eksterne henvisninger

Fodnoter 

Personer fra London
Modeller fra England
Khonnor

Connor Kirby-Long, kendt under kunsternavnet Khonnor, er en amerikansk elektronisk musiker født 24. juli 1986 i Saint Johnsbury, Vermont. Han har udgivet musik på internettet, bl.a. på den amerikanske fildelingsside Soulseek, under flere forskellige pseudonymer, men han udgav først sin første reele plade Handwriting på pladeselskabet Type i 2004. Pladen er indspillet i forældrenes kælder med brug af en computer og en mikrofon fra et sprogkursus da han var 17 år gammel. Den behandlede temaer såsom ensomhed og alkoholisme, ting Kirby-Long selv havde lidt under, og pladen fik fremragende anmeldelser, bl.a. 9 ud af 10 mulige point i det britiske musikblad NME.

Khonnor har spillet på Roskilde Festival 2005.

Diskografi 

Handwriting 2004

Elektroniske musikere
Musikere fra USA
Stærke verber

Stærke verber er en gruppe af verber i de germanske sprog, der er kendetegnet ved aflyd, nulendelse i præteritum og n-endelse i participiet. De står i modsætning til det store flertal af verber, de svage verber, der ikke har aflyd og d- eller t-endelser i præteritum og participiet.

Stærke verber på dansk 

På rigsdansk er participiets -en normalt erstattet af -(e)t (egentlig neutrum af -en, men understøttet af det enslydende -(e)t i de svage verber). Den gamle endelse er dog stadig levende i dial. i alle anvendelser af participiet, f.eks. jeg har funden ud af det, han har hjulpen mig. Lignende anvendelser finder man i ældre danks prosa. På moderne rigsdansk bruges en-endelsen derimod kun, når participiet fungerer som et adjektiv, og det kun i skarp konkurrence med t-former, f.eks. opgaven er bunden, en ubuden gæst (men en uindbudt gæst).

Præsens har som ofte Stød i modsætning til de fleste (men langt fra alle) svage verber. Stødet opstår regelmæssigt i enstavelsesord, og eftersom præsensendelsen på olddansk var -r i de fleste stærke verber, har disse præsensformer også været enstavelsesord, f.eks. bītr > bider. I den nedenstående liste er stødet angivet med tegnet ˀ. Eftersom der er nogen variation med hensyn til rækkefølgen af stød og halvvokalerne v, j, d, r, er det i det nedenstående konsekvent skrevet efter halvvokalen (som i de fleste tilfælde er det hyppigste i det talte sprog).

Grammatik
Nahe (flod)

Nahe er en flod i  den tyske delstat Rheinland-Pfalz og en af Rhinens bifloder fra venstre bred med en længde på 116 km. Floden løber gennem det kendte vinområde, hvis vine konkurrerer med Mosels og Rhinens. Navnet Nahe kommer af latin Nava, som på keltisk betyder «den vilde flod». Nahe adskiller den nordlige del af Pfalz fra Hunsrück.

Floden har sit udspring i Nohfelden (Saarland) og løber gennem Rheinland-Pfalz og munder ud i Rhinen i byen Bingen ved Rhinknækket. Andre byer ved Nahe er Idar-Oberstein, Kirn, Bad Kreuznach og Bretzenheim.

Rhinens bifloder
Floder i Rheinland-Pfalz
Floder i Saarland
Svage verber

Svage verber er en gruppe af verber i de germanske sprog, der er kendetegnet ved d- eller t-endelser i præteritum og participiet. De står i modsætning til stærke verber, der har aflyd, nulendelse i præteritum og n-endelse i participiet.

Uregelmæssige svage verber 

Ikke alle svage verber er regelmæssige. Der findes en mindre grupper, der har vokalændring i præteritum og participiet. I modsætning til de stærke verber er der dog ikke tale om aflyd, men om omlyd, dvs. en vokalændring, der skyldes påvirkning af en vokal i en følgende stavelse. Det er vokalen i infinitiv og præsens, der har omlyd, hvorimod præteritum og participiet har bevaret den uomlydte vokal, f.eks. urgermansk *satjan > sætte over for *satidō > *sattō > satte (idet det korte i i præteritum faldt bort, før i-omlyden blev gennemført).

Grammatik

fr:Conjugaison de l'allemand#Les verbes faibles
Nette

Nette er en flod i  den tyske delstat Rheinland-Pfalz, og en af Rhinens bifloder  fra venstre med en længde på 45 km. Den har sit udspring i Eifel, syd for Nürburg. Nette løber østover gennem Mayen og landskabet Maifeld  før den munder ud i Rhinen mellem Weißenthurm og Andernach lidt nordvest for Koblenz. 

Rhinens bifloder
Floder i Rheinland-Pfalz
Carl Menger

Carl Menger (født 23. februar 1840, død 26. februar 1921) var en østrigsk økonom, der grundlagde den østrigske skole og blev kendt for sin bidrag til udvikling teorien om marginalnytte, som argumenterede mod arbejdsværditeorien, der var udviklet af de klassiske økonomer Adam Smith og David Ricardo.

Menger voksede op i Neu Sandec i østrigsk Galicien (nu Nowy Sącz, Polen). Efter gymnasiet læste Menger jura ved universiteterne i Prag og Wien og modtog senere en doktorgrad i retsvidenskab fra Universitet Jagielloński i Kraków. Han fungerede i 1860'erne som journalist, hvor han dækkede og analysere finansstof, først ved Lemberger Zeitung i Lviv, Ukraine og senere ved Wiener Zeitung i Wien.

Mens han var journalist, opdagede han en diskrepans mellem den klassiske økonomis teori om prisfastsættelse og hvad virkelighedens markedsaktører troede på. I 1867 begyndte Menger et studie af politisk økonomi, hvilket kulminerede i 1871 med udgivelsen af Grundsätze der Volkswirtschaftslehre. Det var i dette værk, han udfordrede den klassiske arbejdsværditeori med sin teori om marginalnytte – og dermed blev grundlægger af den retning indenfor økonomisk teori, der senere blev døbt den østrigske skole.

I 1872 blev Menger ansat ved det juridiske fakultet ved Wien Universitet og underviste i løbet af de næste år i finans og politisk økonomi. Han blev udnævnt til professor i økonomisk teori allerede som 33-årig. I løbet af sit professorat forfinede og forsvarede han de argumenter og metoder, han havde lanceret i Grundsätze der Volkswirtschaftslehre, hvilket i 1883 resulterede i bogen Untersuchungen über die Methode der Socialwissenschaften und der politischen Ökonomie insbesondere. Bogen resulterede i en ophedet debat, under hvilken medlemmer af den såkaldte historiske skole kritiserede Menger. Han besvarede kritikken med pamfletten The Errors of Historicism in German Economics.

Menger blev i de senere 1880'ere udpeget til at stå i spidsen for en kommission, der skulle reformere Østrigs monetære system. Han udgav en række artikler, der revolutionerede den monetære teori, bl.a. The Theory of Capital (1888) og Money (1892). Menger trak sig tilbage fra sit professorat i 1903. Der er blevet oprettet 45 skoler i minde om hans storhed.

Eksterne henvisninger 

 Biografi af Carl Menger af Joseph T. Salerno 
 The Concise Encyclopedia of Economics: Library of Economics and Liberty – Biografi af Carl Menger

Økonomer fra Østrig
Ansatte ved Wiens Universitet
Professorer fra Østrig
Hjemsted Oldtidspark

Hjemsted Oldtidspark også kendt som Hjemsted - Danernes Verden var et museum ved Skærbæk tæt ved Rømø. 

Museet beskæftigede sig med jernalderen og bestod af et underjordisk museum og et udendørs område med nyopførte jernalderhuse.

Selve museet er først opført i 1996, men parken er opstået i forbindelse med de udgravninger, som blev gennemført i Skærbæk i 1970'erne. Den blev etableret med penge fra Arbejdsmarkedets Feriefond. 

Hans Kongelige Højhed Prins Joachim var protektor for Hjemsted Oldtidspark.

I 2016 indløste Tønder Kommune lån for 27 mio. kr. hos Arbejdsmarkedets Feriefond, og overtog derigennem ejerskabet af museet.

I juni 2018 afholdt museet et historisk marked. Den 5. august 2018 blev museet ramt af en brand i et af de rekonstruerede huse. En højspændingsledning til Rømø gik lige over det brændende hus, hvilket resulterede i, at strømmen til hele Rømø måtte afbrydes i flere timer.

I marts 2019 besluttede kommunalrådet i Tønder Kommune at lukke parken, da Skærbækcenteret, som hidtil havde stået for driften, ikke havde forlænget deres kontrakt med kommunen, og den blev herefter udbudt til salg.
Parken fik på dette tidspunkt 2,6 mio. kr. i tilskud om året af kommunen, og den havde kørt med underskud næsten alle de 25 år, hvor den havde eksisteret. I maj måned blev der stiftet en forening, som ville forsøge at redde oldtidsparken ved at starte en underskriftindsamling.
I oktober havde over 600 personer skrevet under.

Fredag d. 25. oktober 2019 havde parken sin sidste offentlige åbningsdag efter Tønder Kommune havde solgt området. Det blev overtaget af et konsortium, der udviklede det til campingpladsen Marsk Camp med hovedattraktionen Marsk Tårnet.

Parken 
Det udendørs område fylder 24 tdl., og der er opført en række huse fra forskellige dele af jernalderen. Det er gårde, håndværkshuse og en mindre fæstning. Desuden findes to romerske krigsmaskiner. En onager og en ballista, der er verdens eneste rekonstuktion i fuld størrelse af Hatra ballista. I sommerperioden er parken levendegjort af frivillige, der bor i jernalderlandsbyen klædt i periodens klædedragter.

Referencer 

Historiske museer i Danmark
Bygninger, konstruktioner og anlæg i Tønder Kommune
Museer etableret i 1996
Frilandsmuseer i Danmark
Ophørt i 2019
Hitradio Ö3

Hitradio Ö3 er en østrigsk national radiostation, der sendes af den statsejede public service station ORF. Stationen fokuserer på nutidig musik.

Indtil 1995 havde radiostationen mange specielle musikshows på programmet, men med reorganiseringen af ORF's sendeflade kort inden introduktionen i Østrig af en privat kommerciel radio, er disse musikshows nu flyttet til FM4.

I mange år var Ö3 den eneste ORF-station, der måtte sende reklamer, og endnu i dag er det stationen med den største andel af reklametimer pr. dag. Ö3 har den største markedsandel (omkring 33 % (2. halvår 2007)) af alle østrigske radiostationer – mere end alle private radiostationer til sammen.

Som markedsførende radiostation med omkring 2,5 mio. lyttere bidrager stationen med en stor andel af ORF's samlede reklameindtægter. Således indbagte Ö3 i 2005 72 mio. Euro til ORF's samlede indtægter på 280 mio. Euro.

Eksterne henvisninger 
 oe3.orf.at

Radiostationer fra Østrig
Etableret i 1995
Miracle Run

Miracle Run er en er en amerikansk film fra 2004, om en enlig mor (Mary-Louise Parker), der finder ud af, at hendes tvillingedrenge (Zac Efron og Bubba Lewis) er autister.

Filmen er instrueret af Gregg Champion.

Handling 

Corrine Morgan-Thomas opdager, at hendes tvillingesønner er autister, hvorefter hun bliver forladt af sin kæreste. Hun finder et nyt hus, men det er en hård omgang, hvor hun skal kæmpe sin vej igennem krise på krise og gøre krav på drengenes vegne, så de kan få en ordentlig uddannelse.

Da drengene når teenagealderen, går det op for hende, hvor talentfulde og lærenemme de egentlig er. Begge drenge får succes, Phillip som musiker (han spiller fantastisk guitar) og Steven som atlet (styrketræning og løb).

Eksterne henvisninger 
 

Tv-film fra USA
Amerikanske film fra 2004
Dramafilm fra USA
Tina Müller

Tina Müller (født 1. december 1977 i Ringsted) er en dansk tv-vært.

Hun har sin studentereksamen fra Himmelev Gymnasium. Hun har en bachelorgrad i dansk fra Københavns Universitet med sidefag i Kulturjournalistik.

Tina har tidligere arbejdet på Viasat Sport som reporter (februar 2006 – marts 2007), inden hun den 11. april 2007 var med til at starte TV 2 Sport op. På TV 2 Sport fungerede hun som vært på live-kampe i både fodbold og håndbold, samt som vært for programmet HåndboldDebatten. Da TV 2 Sport blev opkøbt i 2012 af Viasat, blev hun ansat som vært på TV3 SPORT. Her dækkede hun både dansk og tysk håndbold og fodbold. Den 1. december 2014 blev Tina Müller hentet til Danmarks Radio (DR) som sportsvært på sportsnyhederne, på deres Champions League-håndbolddækning, EM og VM-slutrunder, sportsshows og senere på Madmagasinet. 

Fra 2020 blev hun vært på boligprogrammet Hammerslag. Vært for Kronprinsparrets Priser i september 2021 sammen med Kåre Quist. Vært for Dansk Melodi Grand Prix 2021 og 2022 sammen med Martin Brygmann. Hun var vært på Dansk Melodi Grand Prix 2023 sammen med Heino Hansen.

Privat
I oktober 2022 fik hun en datter.

Referencer

Eksterne henvisninger 
 https://www.dr.dk/presse/tina-muller-ny-sportsvaert-i-dr
 https://www.dr.dk/presse/tina-mull
https://www.dr.dk/presse/tina-muller-er-ny-vaert-paa-hammerslag
https://www.dr.dk/om-dr/nyheder/her-er-vaerter-og-optraedende-til-kronprinsparrets-priser-2021
https://www.bt.dk/film-tv-og-streaming/tina-muller-og-martin-brygmann-bliver-vaerter-paa-melodi-grand-prix

Tv-værter fra Danmark
Personer fra Ringsted
Ansatte i DR
Ansatte ved TV3
Alumni fra Københavns Universitet
Hammerslag
Jüri Ratas

Jüri Ratas (født 2. juli 1978 i Tallinn, Estiske SSR, Sovjetunionen) er en estisk politiker som fra november 2016 til januar 2021 var Estlands statsminister. Han tidligere har været borgmester i Estlands hovedstad Tallinn fra 2005 til 2007. Han blev valgt i 2005 og er medlem af Estlands centerparti, Eesti Keskerakond.

Barndom og uddannelse 
Jüri Ratas er søn af Rein Ratas, biologiprofessor, miljøaktivist og politiker. Faderen var fra 1992 til 1999 statssekretær i det estiske miljødepartementet og i mange år medlem af parlamentet, Riigikogu.

Ratas er vokset op i Tallinn med en gymnasieeksamen 1996 fra gymnasiet i bydelen Nõmme. Han studerede derefter ved Tallinns tekniske universitet og har derfra en eksamen i erhvervsadministration fra 2000 og en mastergrad i økonomi fra 2002. I perioden 2002-2005 studerede han jura ved Tartu Universitet. Ratas påbegyndte også doktorandstudier indenfor administrativ ledelse i 2007 ved Tallinns tekniske universitet, men afbrød senere disse.

Politisk karriere 
Ratas blev medlem af Keskerakond (Centerpartiet) i 2000 og blev i februar 2002 udpeget til økonomi-politisk rådgiver for partiformanden Edgar Savisaar, som da var Tallinns borgmester. I april 2003 blev Ratas viceborgmester. Han blev valgt af Tallinns bystyre til Saavisaars efterfølger som borgmester i november 2005, en post som han beholdt frem til marts 2007, da han i stedet blev valgt som medlem af Riigikogu. Fra april 2007 til 2016 var han tillige 2. viceformand i Riigikogu.

Statsminister 2016–2021 
Ratas blev Estlands statsminister i november 2016 efter, at koalitionsregeringen ledet af Reformierakond (Reformpartiet) under Taavi Rõivas tabte en mistillidsafstemning i Riigikogu. De tidligere to andre partier i regeringskoalitionen, Socialdemokraterne og det IRL (Isamaa ja Respublika Liit, Fædrelandspartiet) indtrådte efter forhandlinger i den nye regeringskoalition ledet af Ratas og Centerpartiet.

I januar 2021 trak Jüri Ratas sig som statsminister.

Referencer

Eksterne henvisninger 

Politikere fra Estland
Statsministre fra Estland
Male (band)

Male var et af de vigtigste og tidligste tyske punkbands.
Bandet blev grundlagt i Düsseldorf i december 1976 og lagde sig stilmæssigt tæt op ad engelske The Clash.
Deres første og eneste LP "Zensur & Zensur" var det første punkalbum med tekster udelukkende på tysk. I 1980 skiftede de navn til "Vorsprung" og opløstes kort efter. To af de tidligere medlemmer dannede bandet Die Krupps.

Udgivelser 

 „Zensur & Zensur“, LP, 1979
 „Clever & Smart/Casablanca“, 7", 1979
 „Technoland/Balla Balla“, 7" (Vorsprung), 1980

Weblinks 

 officiel hjemmeside 

Punkgrupper fra Tyskland
Henrik Ehlers

Henrik Ehlers (født 1966) er en dansk hockeydommer, der i sin aktive dommerkarriere bl.a. har dømt finalekampe i nogle af de fornemmeste hockeyturneringer som Champions Trophy (Lahore, 1998), European Championship (Barcelona, 2003, og Leipzig, 2005) og World Cup (Mönchengladbach, 2006). Fra 1984 til 2009 har han dømt over 650 nationale og 190 internationale hockeykampe.

Henrik Ehlers har været med til fire olympiske lege (1996 Atlanta, 2000 Sydney, 2004 Athen og 2008 Beijing) og dømte bl.a. bronzekampen i 2004 mellem Tyskland og Spanien samt, som karrierens højdepunkt, OL-finalen i Beijing 2008 mellem Tyskland og Spanien. Han har deltaget i tre World Cups (1998 Utrecht (NED), 2002 Kuala Lumpur, 2006 Mönchengladbach).

Ehlers indstillede karrieren i 2009 efter at have dømt sin sidste kamp i december i finalen i Champions Challenge i Salta, Argentina, mellem New Zealand og Pakistan.

Derefter påbegyndtes rollen som FIH Umpires Manager (leder af dommerteamet ved internationale turneringer) og har bestridt denne rolle ved VM i The Hague i 2014 og de Olympiske Lege i Rio 2016.

Nu er Henrik Ehlers chairman for det internationale hockeyforbunds (FIH) Officials Committee med ansvaret for udvikling og appointments af officials og dommere, globalt.

Sportsdommere
Hockey
Sportsfolk fra Danmark
Amaliegade (flertydig)

Amaliegade har flere betydninger:

 Amaliegade – i København
 Amaliegade (Aarhus) – i Aarhus
 Amaliegade (Silkeborg) – i Silkeborg
Sally Yeh

Sally Yeh (Kinesisk (trad.): 葉蒨文, Kinesisk (forsimplet):叶蒨文) nogle gange skrevet Sally Yip eller Sin-Man Yip (født i 30. september 1961 i Taiwan) er en taiwansk-canadisk sanger og skuespiller, opvokset i Canada, hvis karriere spænder fra starten af 80'erne til nu.

Hun synger både på kantonesisk og mandarin.

Filmografi 
 一根火柴
 Marianna 賓妹 (a.k.a. 你要活著回去) 1982
 Crimson Street 殺人愛情街 1982
 A Flower in the Storm (a.k.a. Falling in the Rain Flowers) 飄零雨中花 1983
 A Certain Romance 少女日記 1984
 Funny Face 醜小鴨 1984
 Golden Queen Commando (a.k.a. Amazon Commando/Jackie Chan's Crime Force/Sexy Commando) 紅粉兵團 1984
 Pink Force Commando (Sequel) 紅粉游俠 (a.k.a. 烈血長天) 1984
 Shanghai Blues 上海之夜 1984
 The Occupant (a.k.a. The Tenant) 靈氣迫人 1984
 Teppanyaki 鐵板燒 1984
 Mob Busters 惡漢笑擊隊 (a.k.a.情報販子) 1985
 Seven Foxes X陷阱 1985
 Cupid One 愛神一號 1985
 Just For Fun 空心少爺 1985
 The Protector 威龍猛探 1985 (ukrediteret)
 Welcome 補鑊英雄 1986
 Aces Go Places IV (a.k.a. Mad Mission IV/You Never Die Twice) 最佳拍擋IV之千里救差婆 1986
 Peking Opera Blues 刀馬旦 1986
 The Laser Man 1986
 Diary of A Big Man 大丈夫日記 1988
 I Love Maria (a.k.a. RoboForce) 鐵甲無敵瑪利亞 1988
 The Killer 喋血英雄 1989
 The Banquet 豪門夜宴 1991
 Sisters of the World Unite 莎莎嘉嘉站起來 1991

Eksterne henvisninger 

 Sally Yehs hjemmeside
 
 

Sangere fra Kina
Sangere fra Canada
Skuespillere fra Kina
Skuespillere fra Canada
Personer fra Taiwan
Jack S. Kilby

Jack St. Clair Kilby (født 8. november 1923, død 20. juni 2005) var en nobelprismodtager i fysik i 2000 for sin opfindelse af det integrerede kredsløb på en mikrochip i 1958, mens han arbejdede for Texas Instruments (TI). Han er også opfinderen af den håndholdte elektroniske regnemaskine (lommeregneren) og den termiske printer.

Eksterne henvisninger 
 Kilbys biografi på nobelprize.org

Nobelprismodtagere i fysik
Fysikere fra USA
Nobelprismodtagere fra USA
Brohlbach

Brohlbach i Brohltal er en lille flod i  den tyske delstat Rheinland-Pfalz, og en af Rhinens bifloder fra venstre med en længde på på 20 km. Den har udspring i Eifel i kommunen Hannebach og løber gennem Brohldale, hvor Bundesstraße 412 går. Floden munder ud i  Rhinen ved Brohl-Lützing.

Rhinens bifloder
Floder i Rheinland-Pfalz
Chow Yun-fat

Chow Yun-fat 周潤發 pinyin: Zhōu Rùnfā (født 18. maj 1955 i Hongkong) er en hongkongkinesisk skuespiller. Han havde sit store gennembrud i Vesten med John Woos heroic bloodshed-film A Better Tomorrow, The Killer (sammen med Sally Yeh) og Hard-boiled, men hans karriere omfatter også en hel del film i genrer som drama og romantik.

Filmografi i udvalg 

 A Better Tomorrow (1986)
 City on Fire (1987)
 An Autumn's Tale (1987)
 A Better Tomorrow II (1987)
 The Eighth Happiness (1988)
 All About Ah-Long (1989)
 The Killer (1989)
 A Better Tomorrow III (1989)
 God of Gamblers (1989)
 Once a Thief (1991)
 Hard Boiled (1992)
 The Replacement Killers (1998)
 The Corruptor (1999)
 Anna and the King (1999)
 Tiger på spring, drage i skjul (2000)
 Bulletproof Monk (2003)
 Curse of the Golden Flower (2006)
 Pirates of the Caribbean: Ved verdens ende'' (2007)

Eksterne henvisninger 

 
 
 

Skuespillere fra Kina